CELEX: 22019A1126(01)
Language: et
Date: 2019-10-24 00:00:00
Title: Leping Euroopa Aatomienergiaühenduse ja Korea Poolsaare Energia Arenduse Organisatsiooni vahel sõlmitud

26.11.2019   
               
               
                  ET
               
               
                  Euroopa Liidu Teataja
               
               
                  L 304/2
               
            
         LEPING
         Euroopa Aatomienergiaühenduse ja Korea Poolsaare Energia Arenduse Organisatsiooni vahel sõlmitud
         EUROOPA AATOMIENERGIAÜHENDUS
         (edaspidi „ühendus“) ja
         KOREA POOLSAARE ENERGIA ARENDUSE ORGANISATSIOON
         (edaspidi „KEDO“),
         arvestades järgmist:
         
                     (1)
                  
                  
                     KEDO asutati 9. märtsil 1995. aastal Korea Vabariigi, Jaapani ja Ameerika Ühendriikide valitsuste vahel sõlmitud lepinguga Korea Poolsaare Energia Arenduse Organisatsiooni asutamise kohta, mida on muudetud 19. septembril 1997. aastal.
                  
               
                     (2)
                  
                  
                     Leping ühenduse ja KEDO vahel kaotas kehtivuse 31. mail 2015.
                  
               
                     (3)
                  
                  
                     Pärast oma otsust lõpetada KEDO kergvee-tuumareaktori projekt ning pärast 2007. aasta otsust täita sekretariaadi kohustusi oluliselt vähemate töötajatega ja minimaalsete kontoriseadmetega, otsustas KEDO juhatus jätkata KEDO tegevust ka pärast 31. maid 2015.
                  
               
                     (4)
                  
                  
                     Nii ühendus kui ka KEDO on väljendanud soovi jätkata koostööd, et lõpetada kergvee-tuumareaktori projekt ja nõuetekohaselt KEDO tegevus,
                  
               ON KOKKU LEPPINUD JÄRGMISES:
         
            Artikkel 1
            Eelmise lepingu sätete kohaldamine
            Ühenduse ja KEDO vahel sõlmitud eelmine leping kaotas kehtivuse 31. mail 2015, kuid selle sätteid kohaldatakse käesoleva lepingu alusel edasi, juhul kui alljärgnevates artiklites pole sätestatud teisiti.
         
         
            Artikkel 2
            Ühenduse toetus
            Ühendus ei või käesoleva lepingu raames rahastada KEDO eelarvet.
         
         
            Artikkel 3
            Kestus
            Käesolev leping on jõus ajavahemikul 1. juuni 2015 – 31. mai 2018 ja seda võib 31. maist 2018 edasi pikendada.
         
         
            Artikkel 4
            Jõustumine
            Käesolev leping jõustub siis, kui ühendus ja KEDO on sellele alla kirjutanud, ning seda kohaldatakse tagasiulatuvalt ajavahemikul 1. juuni 2015 – 31. mai 2018.
         
         
            Sõlmitud Brüsselis kahekümne neljandal oktoobrikuu päeval kahe tuhande üheksateistkümnendal aastal kahes originaaleksemplaris.
            
               
                  Euroopa Aatomienergiaühenduse nimel
               
               Ditte JUUL-JØRGENSEN
            
            Sõlmitud New Yorgis kolmekümnendal oktoobrikuu päeval kahe tuhande üheksateistkümnendal aastal kahes originaaleksemplaris.
            
               
                  Korea Poolsaare Energia Arenduse Organisatsiooni nimel
               
               David WALLACE